ზევით, მეიბელის ოთახში (პიესა)

„ზევით, მეიბელის ოთახში“ — ვილსონ კოლისონისა და ოტო ჰაუერბახის პიესა. პროდიუსერმა ალბერტ ჰ. ვუდსმა ბროდვეისათვის 1919 წელს დადგა.
შინაარსი
გარი ეინსვორთს ჯერალდინა ჰყავს ცოლად. ჯერალდინას მეტად შურს გარის წინა შეყვარებულის, ახალგაზრდა ლამაზი ქვრივის, მეიბელ ესინგტონისა. ერთად ყოფნისას გარიმ მეიბელს პერანგი აჩუქა, რომელზეც ორივე მათგანის სახელია ამოქარგული. გარის ამ პერანგის დაბრუნება იქამდე სურს, სანამ ჯერალდინა ნივთის არსებობის შესახებ შეიტყობს. კაცის მხრიდან ყოფილი სიყვარულის სიმბოლოს დაბრუნების მცდელობებს სხვა პერსონაჟები მასა და მეიბელს შორის საიდუმლო ურთიერთობის მტკიცებულებად აღიქვამენ. პიესის კულმინაცია მეიბელისა და ჯერალდინას კამათია, ხოლო ყველაფერი გაუგებრობის გამორკვევით სრულდება.
დასი და პერსონაჟები
ქვევით მოცემულია ბროდვეის დადგმაში გამოყენებული პერსონაჟებისა და მათი როლების შემსრულებელთა სია:
+ბროდვეის დადგმის დასი პერსონაჟი ბროდვეის მსახიობიკრუგერიფრედრიკ სატონიკორლისიჰარი ჩ. ბრადლიჯიმი ლარჩმონივალტერ ჯონსიგარი ეინსვორთიჯონ კუმბერლენდიჯერალდინაენიდ მარკიმეიბელ ესინგტონი ჰაზელ დაუნიმართა ველდონილუსი კოტონიალისია ლარჩმონიეველინ გოსნელიარტურ ველდონი ჰ. დადლი ჰაულიმარიაადელ როლანდი
პიესა ელტინჯის 42-ე ქუჩის თეატრში, 1919 წლის 15 იანვარს გაიხსნა. დაიხურა იმავე წლის აგვისტოს, 229 დადგმის შემდეგ.
ადაპტაციები
პიესა ორჯერ ადაპტირდა ფილმად. პირველში, 1926 წლის მუნჯ კინოში, მეიბელის როლს მარია პრევოსტი თამაშობდა. 1944 წლის ფილმში ეს როლი მარჯორი რეინოლდსმა შეასრულა.
სქოლიო



კატეგორია:1919 წლის პიესები
კატეგორია:ბროდვეის პიესები
კატეგორია:ამერიკული კომედიური პიესები